‘পদ্মাবতী’ বিক্ষোভ অব্যাহত, এর মধ্যেই এই বিতর্ক নিয়ে মুখ খুললেন মুখ্যমন্ত্রী মমতা বন্দ্যোপাধ্যায়। এদিন টুইট করে কেন্দ্রের উদ্দেশে তোপ দাগেন তিনি। 
পদ্মাবতী বিতর্ক নিয়ে তীব্র নিন্দা করে টুইটে মুখ্যমন্ত্রী লেখেন, ‘‘এটা কোনও দুর্ভাগ্যজনক ঘটনা নয়। এটা একটি রাজনৈতিক দলের সুচিন্তিত প্ল্যান। ফিল্ম ইন্ডাস্ট্রির প্রতিটি মানুষের এক সুরে এর প্রতিবাদ জানানো উচিত।’’
পাশাপাশি আধার তথ্য ফাঁস হওয়া নিয়েও মুখ খোলেন মুখ্যমন্ত্রী। সাংবাদিকদের তিনি জানান, ‘‘আধার কার্ড তৈরির নামে নাগরিকদের গোপন তথ্য ওয়েবসাইটে ছেড়ে দেওয়া হচ্ছে। এই প্রক্রিয়া দেশের ও সমাজের জন্য বিপজ্জনক।’’
প্রসঙ্গত, চলতি বছরের শুরুতে জয়পুরে ‘পদ্মাবতী’-র শ্যুটিং চলাকালীন করণী সেনার সদস্যরা পরিচালক সঞ্জয় লীলা ভংসালীকে থাপ্পড় মেরেছিলেন। তাঁরা দাবি করেন, ছবিতে ইতিহাস বিকৃত করে দেখানো হয়েছে। সম্প্রতি এই বিতর্ক এমন জায়গায় পৌঁছয়, অভিনেত্রী দীপিকা পাড়ুকোনের নাক কেটে নেওয়ার হুমকিও দেওয় হয়।বিতর্কের জেরে পিছিয়ে গিয়েছে ছবি মুক্তির তারিখ। রাজনৈতিক  মহলের একাংশের বক্তব্য, এই টুইট করে গেরুয়া বাহিনীকেই চাপে ফেলতে চাইলেন মুখ্যমন্ত্রী।

The #Padmavati controversy is not only unfortunate but also a calculated plan of a political party to destroy the freedom to express ourselves. We condemn this super emergency. All in the film industry must come together and protest in one voice
— Mamata Banerjee (@MamataOfficial) November 20, 2017